الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. ده جهد بسيط شخصي مني احمد صالح (مستخدم:MasriDefend) فى مجال اللغه المصري الي جاي ده حبة نصايح وملاحظات عشان اللغه المصري و ازاي نكتبها و نتيجة دراسة متعمقه فى كلام المصريين زايد دراسة الظواهر اللغويه فى اللغات الحديثه زايد دراسة اللغات الحديثه و نقارنها مع المصري عشان نكتشف قواعدو. اى اقتراحات من غير شك مترحب بيها. فى البدايه, اتبع قاعده بسيطه, اكتب الي بتنطقو و الي المصريين بينطقوه و بيتكلموه وطبق علي المقالات كان واحد مصري بيسردها, وهو ده هدفنا من النصايح ديه. معظم النصايح القواعديه فى اللغه اتضافت لمقالة اللغه المصريه الحديثه فى جهد عشان نطورها فغير النصايح الكتابيه ياريت تشوف المقاله عشان متحدثه دايما.